mteb/NusaParagraphTopicClassification huggingface dataset:
Porlu do taboto mamparadehon dirinta sadiari ro bala di luat ta, unang leas dirinta paima so taboto aha na naeng tarjadi sautna gabe mambahen mara ma tu hita. Na mansai porlu hian taboto unang ma pintor marhusari hita alana molo nunga songoni hita ndang boi be denggan hita marpikkir gabe akka aha pe na tabahen lao paluahon dirinta sian akka mara olo nama gabe sundat alana dalan na tabuat nunga marsalaan. Napaduahon ikkon dirinta do na parjolo tapalua, dung i pe baru halak. Alana ndang sai taboto naeng paluahon dongan ta hita, hape lak dohot ma muse hita na gabe hona sautna
Augmenting Robot sanga pe Robot na ditambahkon ima salah sada jenis robot na bahat marguna tu manusia sanga pe tu halak na bahat. Harana bagian ni robot na ditambahkon i deges do i tu manusia molo na giot maningkatkon kemampuan ni manusia i. Sannari on robot na ditambahkon i na bahatan do i guna na sanga pe bisa do manggantion kemampuan ni manusia na mungkin memang madung mago. Adong do beberapa contoh ni robot na di tambahkon i ima penambahan robot i ima misal na pat na palsu ni robot sanga pe karangka na di luar na di gunnaon molo giot adong mangangkat boban-boban na borat.
Di sikkola nisi Andre adong do dibahen akka panambai parsiajaran dung mulak sian sikkola. Lomo ni akka murid i ma mambuat na lomo ni rohana. Adong ma na mambuat marbola, marbasket, marmusik, marlange, marpoto, marende dohot akka na asingna. Gabe si Andre on dibuat ibana ma marpoto, alana lomo rohana na marpoto on. Ndang godang akka murid i na mambuat marpoto alana ikkon adong do kamerana diboan tu sikkola, hape nuaeng mansai arga do kamera. Umbahen i mansai tabo ma dihilala si Andre, alana ndang godang jolma na dohot mambuat marpoto, gabe boi ma leleng ibana diajari guruna taringot mamakke kamera na sintong.
Sada sarita dibagasan Bibel tarsingot tu si Jona, Imana naposo di Debata na didasdas tu Luat Ninive, hape lao do imana tu luat tarsis, ipa jugul do rohana, dungi dohot ma imana tu sada parau lao tu tarsis gabe hona haba-haba ma parau, dungi hona hopok ma imana gabe dibolokkon ma imana tu laut laos diallang ihan raja ma imana, dibagasan butuho ni ihan ima imana tolu ari tolu borngin. Dibagas i martamiang ma imana jalo mangakku sala, gabe dipalua ma imana sian butuhai, pittor lao ma imana tu Ninive mambaritahon hata ni Debata laos dipasu-pasu ma Luat Ninive i.
Lam godangni kedai kopi modern manang kafe di Indonesia, mambaen tampahan karejo pe maningkat. Salah sada ni karejo nang godang diminati gelengna poso adong ma barista. Barista adong ma sasahalak nang bertanggung jawab tu maracik dohot mambaen minuman. Jenis minuman nang somalna dibaen barista adong ma kopi. Saonari profesi barista memang godang dibereng jala marupakan karier nang menjanjikan, tarutama bagi anak naposo songon mahasiswa. Ho boi mandohoti pelatihan profesional songon mandohoti kelas-kelas nang dibuka manang somalna, para pengusaha mangadahon kelas manang pameran pelatihan barista gratis nang dibuka sasara umum. Jadi, unga dangadong alasan bagi ho kasusaan tu marsiajar jadi barista. Eta, hatop berlatih dohot jadima barista!
Sada muse tu hita angka naposo, ingkon boi ma tabahen inganan i gabe lam manarik. Alana hita angka naposo do nampuna angka pamingkiron-pamingkiron nabaru. Molo godang tabahen angka ulaon-ulaoan na boi parohon jolma tu ingananta nga apala jago be hita disi. Songon tabahen sada ulaon na balga ima lari marathon mangalilingi tao toba na uli. Tabahen angka promosina tu media na adong. Dung i bereng halaki annon ulaon i, adong ma mullop di bagasan rohana hainginon lao dohot tu ulaon i. Molo nga mardalan annon ulaon i lakku ma sude annon angka tiga-tiga na adong, lakku ma angka inganan marborngin songon hotel.
Godang jolma na mangira Alkitab ni Katolik dohot Kristen i sama. Molo boi hudokko, sarupa do, alai adong saotik parbedaanna. Sian sampulna pe, boi hita ida bedana. Molo Alkitabni Katolik, adong tulisan "Deutorokanonika". Molo Alkitab ni Kristen, ndang adong tulisan na. Hea ma sala sada donganhu mangalehonhu hadiah. Diboto ibana molo au lomo hian mambaca Alkitab. Jadi, dituhor ma Alkibat i. Alai, kayaknya, ndang diboto imana molo barbeda do Alkitab ni Katolik dohot Alkitab ni Kristen. Dituhor ma Alkitab ni Kriten tu au. Sangga huida sampulna, ndang adong tulisan"Deuterokanonika"-na. Jadi, alani ndang tabo au molo hudok laen do on, hutarima ma.
Tu hita akka dongan molo boi dope taulahon na denggan torus ma taulahon i, alana ndang salelengna hita boi mangulahon i. Sipata adong do jolma na mambahen rohanta gabe tata lao mambahen na denggan. Nunga niurupan sipata, alai dihatai iba dipudi. Nunga niurupan, alai ndang boi mandok mauliate. Nunga diurupi mangalului karejo, ale dung dapot ndang boi mangulahon na denggan. Mamereng akka pangalaho nasongoni olo do gabe losok hita. Alai dok ma i holan satongkin, unang ma hita leleng disi. Alana akka ulaon na denggan tabahen i, lao tu Tuhan doi ndang gabe tu jolma. Ido umbahen torus ma hita mangulahon akka na denggan.
Molo hita sedang mangalami kondisi bencana alam, adong do i na porlu hita pasiapkon ima tas siaga. Tas siaga bencana sanga pe Emergency Preparedness Kit marupaon tas na mar isi barang-barang kabutuhan rumah tangga na potting na madung dipasiap giot keadaan darurat. Tas na on bisa do i manjadi antisipasi molo bencana tarjadi. Jadi, molo adong sanga aha na tarjadi hita hanya porlu maroban tas i sajo, inda be porlu panik mangumpulkon barang-barang na potting. Isi ni tas darurat nai ima, berkas-berkas na potting, ubat-ubatan, pakean salama 3 hari, paralatan maridi, panganon rap minuman, hepeng tunai, rap senter sanga pe alat elektronik na lain
Galungan rap Kuningan ima salah sada upacara ritual kaagamaan pamujaan leluhur na dilaksanaon umat Hindu di Bali. Galungan rap dohot kuningan ima ritual kaagamaan na saling malekat harana saling marhubungan rap sarangkaian. Galungan rap dohot Kuningan ima marupaon hari hamonangan ni Dharma (kabonaran) na mangalawan Adharma (kajahatan). hari na giot mamparingati tarcipta na alam semesta jagad raya rap dohot sude isina. Biasana Galungan di paringati na giot manyatuon hagogoan rohani aso mandapot pikiran rap dohot pandirian na tonang, sedangkon Kuningan marupaon pamujaan tarhadop leluhur (Dewa, Bhatara rap para Pitara) guna na mamohon kaselamatan, kamakmuran, parlindunngan rap dohot tuntunan lahir batin.
Bukan hal na baru muse bagi hita saonari boi manonton film di jabu. Nunga lam gok aplikasi manang platform na manyadiahon ribuan film na boi ditonton sacara daring di jabu manang lewat HP manang laptop hita masing-masing. Alai, tu mandapothonna, adong pigapiga syarat na ingkon diulahon pangguna, songon mambayar langganan. Ndang saotik jolma mamilit mangahabishon waktu luang dohot manonton film di website ilegal. Padahal, hal i marupahaon tindakan na malanggar hukum. Nangpe nunga godang website na tarblokir dohot nunga sering dipaboa asa ndang mangulahon pambajakan, neng adong website-website pangganti na mangalehon film-film tu ditonton garats. Tindakan on memang ndang boi dihindari, alai hot do tindakan na malanggar hukum.
Wisata kuliner na adong di Sipirok tepatna di Tapanuli Selatan Sumatera Utara, ima ikan mas bakar sinyarnyar. Ikan bakar sinyarnyar sang ape na di dokkon andaliman merupakan salah sada jenis panganon na khas sian Sipirok. Sajion ikan bakar sinyarnyar i marbeda dohot ikan  bakar na lain. Bumbu na di gunaon i idaan marminyak marwarna na gorsing dohot adong bintik-bintik marwarna na rata mambaen tabo panganon i. molo madung mangarasoi saotik raso siak habis i taraso do i di dila i harana sian gotah ni sinyarnyar i. harana raso sinyarnyar nai na unik makana bahat halak na markunjung tu parmanganan on.
Nangkin di ginjang songon dia sebagai ama, saonari songon dia hita sebagai anak. Molo anak di pilim on memang naburju do halaki, nunga mandapot karejo na denggan muse halaki. Ale adong sada hurang na, ndang boi halaki dengan markomunikasi na denggan tu amongna. Hera tor sae naeng marbada do halaki. Alana hita sebagai anak ingkon boi do lambok mangkatai tu among niba. Songon dia pe karas na ingkon tapasomal do denggan-denggan. Molo tung pe ndang boi tarjalona angka aha na nunga tapillit, boi pa tapatorang nenget-nenget, sai anggiat boi among ta mangantusi angka aha na nunga tapillit. Molo nga denggan tadok, gabe mangantusi ma amongta.
Sada sian godang ni parkarejo sipanganon nuaeng, ima parpoto ni sipanganon i. Molo parpoto sipanganon on sai diporluhon angka nampuna usaha sipanganon ido. Sai ringkot do gogo ni halaki diporluhon. Boi ma antong halakon mambahen sipanganon dohot siunumon i gabe sada na ummarga, alana tampilanna nga um tangkas. Gabe molo adong hita na marlomo ni roha marpoto boi ma annon sian i hita gabe marhepeng. Ndang na otik hepeng na tadapot annon, timbo do gaji na tadapot molo boi hita mangulahon i. Umbahen i molo marbakat hita, boi ma taparsiajari asa lam boi hita marpoto sipanganon manang idia pe hita mangan.
Dang sai sude boi luat manang inganan naboi mambaen Gulo Sakka, alana dang di sude luat tubu batang ni bagot ai sian batang ni bagot do mula ni i jala pe molo pe adong tubu batang ni bagot disada luat i molo dang adong na boi na mangagati batang nai tong do dang adong lapatan na. Ikkon na malo do na bi mangagati batang ni bagot asa boi maraek bagot i, ai aek ni bagot i do annon na gabe diloppa lao mambaen gulo sakka. Jadi dung godang be dapot diagati paragat i batang ni bagot i diboan mai mulak tu huta, asa diloppa mai diginjang ni parapian manang na tataring. Di usehon mai sude aek ni bagot i tu balanga i, jala torus mai digaor sahat tu na gabe marhippal, molo nga sahat tu na marhippal be dibalanga i, tanda na nga jadi be i gabe gulo sakka songon na ta tanda saonnari.
Adong do sada ulahon na boi ta ula molo adong tingkitta na kosong. Ima paiashon jabu jala mangatur angka parpeak ni angka barang na adong di bagasna. Idaon do memang hera na sepele karejo on ale godang do naso boi mangulahon boa ma asa ture bagas ni jabu na. Molo au las do rahakku paishon jabu, alana molo nga ias jabu i sonang ma angka na di bagasna. Alai molo harhar sude na di jabu i, lak so sonang be angka na dibagas. Olo ma au paiashon angka jandela, mangapel lante, paiashon angka rambang-rambang na lokkot i pintu. Molo dung sude ias binaen, boi ma iba menak karejo di bagasan.
Dua tokok Muslim Batak on ima H. Ramses Hutagalung (na tong ima sahalak tokoh adat masyarakt Batak) dohot Ustadzah Hajjah Sita Ruminta br. Hutauruk )sahalak pendakwah di piga-piga pesantren). Ramses mamuha panghataion mandok: "Halak Batak zama najolo memang nungga puna toleransi na timbo. Opung si jolo tubu nungga mananomhon nilai-nilai toleransi di bagas adat istiadat Batak, ima: nilai-nilai luhur habatakon. Nata pe marasing haporseaon manang ugamo, halak Batak tontong patuduhon rasa hormat tu na asing. Somalna dibagas pesta parbogason halak Batak, mambahen pesta na tontong paradehon sipanganon tu angka na marugamo Islam dohot penganut haporseaon Parmalim. Jadi ndang pola gabe dikotak-kotaki alani perbedaan.
Sepak Bola,sebagai sala sada olahraga na paling bahat dimainkon juo digemari di Indonesia, manjadi alternatif kegiatan di kala waktu senggang bagi bahat kalangan, khususna danak-danak, pada sore hari. Tak terkecuali dongan-dongan na lain . Pada masana, hami gemar sekali bermain sepak bola sepuasna, sasukana, tanpa mengenal waktu bermain. Pagi, siang, sore, bahkan malam hari pe inda masalah.Ya, sepak bola manjadi olahraga favorit kami bersama sedari dulu. Rasana, inda repot dohot inda mambutuhkn sesuatu na godang hargana anggo giot  bermain sepak bola. Cukup manabusi bola palastik di warung terdekat pun madung bisa marmayam. Anggo giot marmayam dohot bola bliter (bola karet), hami biasa manabusi jolo tu toko olahraga na berada di kota dohot  patungan sukarela. Uang na madung  tarkumpul sakira na 50 ribu pun madung lobi sian lebih dari kata cukup untuk manabusi bola bliter dohot  kualitas paripurna.
Ditelepon tulangku do nabodari au asa mandongani imana jo marsogot manuhor telepisi tu tokko, alana markareta do annon hami asa adong maniop dipudi. Dituhor pe telepisi on alana nunga sege telepisi na leleng. Jai tikki hubereng ma di tokko i marragam-ragam do dabah akka telepisi na disi jai ujung dituhor tulangku ma na ukuran nabalga, uarna birong, adong spikerna, saotik do akka kabelna. Jai dung sae dimasuk muse tu bukkus na mulak ma hami sian i, tor tu jabu ni tulangku ma hami mamasang telepisi on. Dung ipasang hami denggan do telepisi i, bagak muse uarna na, bolak muse, dang patiurhu jala tong dang pagolap hu tabo ma tontonon isi.
Sky diving atau terjun payung adongma olahraga na dilakuon dohot cara malumpat sian ginjang pesawat terbang. Tentu inda ini bukan sekedar malumpat, tapi hita harus manyiapkon beberapa peralatan songon parasut.Olahraga ekstrem na sada i juo diperlombaon. Dalam perlombaon para sky divers akan mambentuk formasi tertentu na manarik untuk diligin Mereka pun juo harus berhati-hari dalam malakuonna harana taruhanna adongma nyawa, apabila sala sada kali saja, maka inda akan pernah menemukan kesempatan kadua.Olahraga ekstrem selanjutna inda dianjurkon untuk hamu na mabiar ketinggian. Paragliding atau Paralayang adongma olahraga ekstrem di dia Toppers akan dioban terbang manggunahon sajenis parasut. Dison hamu akan diajak melaju dohot angin, biasana sian ginjang lereng bukit.Beberapa destinasi wisata ekstrem di Indonesia di dia hamu dapot malakuon paragliding antara lain Gunung Mantatimali Sulawesi Tengah, Gunung Banyak Malang, Pantai Timbis Bali, dohot na paling donok dapot dilakuon di Puncak Bogor.
Di dapur adong do ugasan na tarbaen sian bosi, adong sian hau ala jarang tabereng na sian tano liat, seberna adong do pangsi sian tano liat jala godang do lapatan ni pangsi na tarbaen sian tano liat, molo sian tano liat imana gabe hot do ibagasan uap nai, dang mago to dibaen akka pitamin aek siallangon, jala hot las ni sipanganon i , dang manegai lung ala sian tano liat i. Alani denggan do molo godang nian hita mamakke pangsi tano liat, dang holan pangsi adong do tong ugasan na asing na tarbaen sian tano liat songon guci manang kendi lao inganan ni aek.
Nungga leleng hami ndang lao tu PIK lao mangalului kafe manang apala holan mangalului sipanganon na tabo. Sadari on lao ma hami tu kafe na margoar My BUn Bun. Inganan na sabola ni Dapur Cokelat, mura do dijumpangi inganan on sian papan goarna bentuk kelinci. Alai tingki masuk hamu, parade ma diri mamereng kelinci, hamster, marmot saht tu landak, adong puna ni halaki sude! Lante toru laho tu piaraan dohot perawatan, jala kafe na i di lante tolu. Nata pe angka piaraan i di handang, inganan on ture jala denggan do, ias ndang adong bau na manggugai. Tangana pe bolak do jala menak natua-tua/ dakdanak manakkoki.
Adong do donganhu na sangat hatihati molo mamilit sipangananon, sumurung panganon laut. I bana mangarihon alergi tu akka pigapiga panganon laut. Tikki hami rappak lao naeng mangan di rumah makan, hami sering do mangarasaon hasusahan. Hami ikkon pigapiga hali mamastihon tu pelayan sipanganonon mengandung dekke manang udang. Hami ikkon mamastihon tu dongan nami asa dang rintop dagingna. Sipata ibana murhing dohot sogo alana dang bebas mamilit sipanganon. Sipata ibana marasahon arsak dang mangarasahon olahan dekke dohot udang na dibereng tabo di menu makanan manang tikki diceritahon halak tu ibana. Alai i ma ngolu na ingkon didalani ibana. Sian i pe, husadari molo au sala sada na baruntung boi mangallang sude sipanganon.
Salah sada teknologi na adong di zaman sannarion ima goarna Teknologi Virtual Reality sanga pe (VR). teknologi Vr onmarupaon salah sada teknologi na tarbaru rap na canggih na bisa manciptaon simulasi. Simulasi na dimaksud ima, simulasi aktivitas na hita lakuon di dunia na nyata. Teknologi VR on bisa do i manciptaon stimulasi. Stimulasi na dimaksud i ima, simulasi aktivitas na hita lakuon satiop hari di dunia na nyata. Teknologi VR bisa do i mansimulasion sebuah dunia tolu dimensi na tarligin nyato, bope hasil nai sian imajinasi ni manusia. Molo giot masuk tu dunia na virtual on, akkon bisa do hita tarhubung tu internet rap manggunaon media headset rap kacamata VR. Na luar biasana bisa do hita mambege, manangion rap mangaligin songon bia na biasana hita di dunia na nyato i.
Boasa ikkon adong jabu adat? alana mansai godang do labana tu hita ganup jolma tarlumobi tu akka dakdanak na gelleng dope nuaeng. Naparjolo gabe tanda ni suku na adong di bangso on. Jabu adat sada budaya na adong di sada luat do, alana sude na adong dibagasna adong akka unsur ni budaya i. Alana akka ompung ta najolo tingki paulihon jabu on mansai mamparrohaon angka pilosopi na adong di jabu on do. Ido mambahen jabu adat na adong di sada huta mansai manghorhor akka habiasan jolma na adong disi. Umbahen i jabu adat patuduhon sada suku na adong di luat i.
Manggombar marupahon kagiatan mambahen tanda-tanda tartontu di atas media, songon karotas. Alai, proses manggombar ndang melulu ingkon di karotas. Godang seniman mamangke media tembok tu manggombar. Hasil gambaran di tembok digoarhon mural. Di zaman modern on, manggombar ndang lagi hal na sulit. Hita boi manggombar di HP dohot mansam-mansam jenis aplikasi gambar. Bahkan, kabiasaan manggombar on boi manghasilhon keterampilan na denggan. Godang jolma na akhirna gabe graphic illustrator alani hobi manggambar na diulahon satiap ari. Songon na hita boto molo dalom dunia media sosial on, visual na dengan gabe faktor penting asa karyata boi diida godang jolma. Saonari, hobi manggombar ndang holan dapot diulahon di waktu luang asa soanng, alai boi diulahon asa dapot hepeng.
Godang do labana molo ta habiasaon mar olahraga sian na gelleng. Naparjolo, manuhe hagompison. Molo ringgas hita mar olahraga lam sehat ma pardagingonta. Ale molo sai modom do hita olo ma gabe ndnag sehat dagingta. Napaduahon, mambahen haroro ni daging dohot holi-holi lam denggan. Tarlumobi tu akka dakdanak lam denggan ma tubu pardagingonna. Napatoluhon, boi ma dao akka sahit na ro songon obesitas dohot na asing. Napaopathon, lam ture ma ibana lao manalani ngoluna, iboto ma akka ruhut-ruhut na adong. Ima halobian molo sian tagelleng tapabiasahon mar olahraga. Manang idai pe hita boi ma gabe sada motipasi mangolu dibagasan hasehaton.
Tu binanga pe jotjot do hami lao dohot angka dongan nami. Ale andorang so lao dope hami ingkon dibereng hami do binanga i bagas manang daong. Boasa ingkon dibereng jo, alana mansai marbahaya do annon tu hami, molo lao hami marlange hape bagas binanga i. Dung dibereng hami songon dia bagas manang daong, dibereng hami ma balga do arusna manang daong. Molo balga arusna ndang barani hami marlange alana olo do tompu annon diboan aek i hami. Sipata molo ro udan borngin nai mansai balga do aek ro sian dolok. Hami pe ndang olo gabe parsoalan annon tu hami. Olo ma gabe dipaso hami jo marlange.
Sasadu marupaon goar ni bagas adat ni Suku Sahu na adong di kepulauan Halmahera Barat, Maluku Utara. Bagas adat sasadu i bagas na marpanggung mar pilar-pilar na godang na di buat sian batang ni sagu. Molo tarup nai tarbaen sian anyaman bulung ni batang sagu i. tiang-tiang ni na manopang di sambung dohot balok panguat inda do di paku i, tai halak suku  sahu mangganti na rap hayu na togos na di ikat mar tali. Ima na marupaon simbol hubungan parkouman  antara halak ni huta i inda tallus. Di bagian ni lantai nai tano, tano i manggambarkon hangoluan ni manusia, na pada akhirna mulak tu tano. Salain i adat na biasana di lakuon di bagas sasadu I ima upacara pelantikan Raja, upacara Panen sanga pe upacara parkawinan adat sanga pe upacara adat na lain.
Halak Batak sada bangso na balga do na adong di Indonesia na adong di Sumatera Utara. Angka lagu ni halak mansai tarbarita do, jala ndang asing be dibege halak naso Batak. Angka ende ndang holan apulan be, ale marisi angka poda, sipasingot, dohot na adong ugamona. Adong ende na marjudul Alusi Au. Ende on dibahen Nahum Situmorang na marisi: Marragam ragam do Anggo sita-sita di hita manusia. Marasing asing do anggo pangidoan diganup jolma. Hamoraon hagabeon hasangapon ido dilului nadeba. Anggo di  au tung asing do sita-sita asing pangidoanku. Tung holong ni rohami sambing do na huparsitta sitta. Tung denggan ni basam basami do na hu paima ima. Beha roham dok ma hatam alusi au. Ende on marsarita angka arop ni roha. Godangan jolma mansai mangaraphon angka hamoraon, hasangapon, hagabeon. Alai di ende on sada baoa na mansai memente borua na mansai dilomo rohana.
Mandapot paruntungon sian usaha na tapukka mansai rikkot doi, tarlumobi molo mansai godang na boi tadapot. Alai molo adong harugian ikkon porlu do hita mamereng aha do na salah na naung tabahen, ido na porlu denggan tabereng. Naparjolo, ingkon barani do hita manggotap akka biaya naso porlu, unang annon godang hita mamakke akka naso porlu ale ndang suang tu modal ta. Ikkon boi ma hita mamakke na um porlu lao pakkeonta. Jala hita pe ikkon boi ma mangolu mamakke akka na adong, unang sai tapaksa ikkon na imbaru hape hepeng ta ndang adong lao manuhor na naeng situhoronta on. Molo sai tapaksa, disi ma hita gabe rugi
Molo naeng manabung hita lao manuhor manang lao pakkeonta lao manuhor sada barang porlu ma tabahen rekening na. Songon lao tu sikkola akka gellengta haduan, porlu ma tabukka rekening na, ta tabung ma ganup sabulan tusi. Alana molo ndang tabahen annon rekening lao tu sikkola ni gellengta olo ma annon gabe suda hepeng tai. Sai tarimpu godang dope hape nunga suda otik-otik tapakke tu so marlapatan. Umbahen i molo nunga tabukka rekening lao tu parsikkolaan ni gellengta ikkon boi ma denggan tabahen unang annon gabe suda sude, haduan dung taporluhon gabe ndang adong be lao pakkeonta, gabe olo ma annon hita mandele alani i.
Dibagas ulaon parbogason batak Toba pasahathon dekke mas arsik on ndang asal diparade, alai diparade hombar tu peraturan na nungga dibahen natua-tua sijolo tubu. Sada ekor ma laho tu pasangan na baru marhasohotan, jumlah dekke na dilehon natua-tua ni parboru holan sada ekor dekke mas na patuduhon bagabaga ima nasida na marbogas dibagas jalinan parsarippeon i nungga gabe sada. Dekke mas na dipasahat marlapatan ma i tangiang ni natoras na paluahon boruna alana ibana nungga gabe bagian sian keluarga siadopanna. Dekke mas na dipasahat on ima dekke borua na martolor. Lapatanna asa pintor dibasa-basahon Tuhan tu boruna anak dohot boru.
Tujuan perayaan Natal na lobi utama tu umat Kristen ima laho mamparingoti hari hatutubu ni Yesus Kristus. Nungga gabe sada haporseaon jala hayakinan sesara umum tu umat Kristiani, na manghaporseai ima perayaan Natal ima ari parningotan ari hatutubu ni Yesus. Umbahen i, natal dirayahon sameriah na. Songon perayaan ari besar haugamoon pada umumna, saminggu tagan so Natal, umat Kristiani nungga paradehon marmansam pangaradeon, songon manuhor kado, mambahen kue, manghias jabu pahe ornamen Natal ima pohon Natal dohot angka pernak pernikna. Tradisi martukar kado manang mangalehon kado marasal sian tradisi Barat na ditandai marhite haroro no Santa Calus manang Sinterklas. Tokoh on ima ciptaan ni jolma sahalak pastur na margoar "Santo Nicholas" di abad pa 4 M.
Tu Australia saonari lamu jonok alana tanggal 8 Novemeber 2019, Citilink baru dope buha rute penerbangan langsung Denpasar tu Perth pahe arga spesial mulai sian 999.999 rupiah na lelengna 3,5 jom. Tu sude rute internasional Citilink arga ni tiket nungga tarmasuk b agasi 20 kg dohot sipanganon dibagas pesawat. Saonari on holan adong 1 penerbangan dibagas sadari jala terbang ima jom 01.00 WITA manogit. Sedangkan penerbangan mulak sian Perth tu Bali ima adong jom 09.40 manogot waktu Perth pahe pesawat na Airbus A320.  Arga tiket internasional boi didapot molo di booking langsung di website Citilink www.citilink.co.id manang mobile apps Citilink.
Godang do pe akka dakdanak tagelleng di Indonesia na so lomo mangalang simarata. Salah sadana uortel. Ala i, uortel i ma simarata na mora akka vitamin A dohot denggan tu hagompison mata. Hagompison mata i ma na ringkot sumurung tu haroro ni daging dakdanak. Haru manang sian parhambangon teknologi on, godang dakdanak na pasudahon masa di jolo ni layar hape manang laptop. Sondang sian gadget i boi marusak mata. Manggunahon gadget di masa na leleng dohot sondang na marpahu torang boi manega i hagompuson mata. Alani i, uortel marupahon todoan na tingkos tu mangaramoti hagompison mata. Uortel pe na mura dilului di Indonesia, tarsongon di pajak, kode, manang lapo swalayan.